[{"text_idx": "#000002", "text": "Kun unuanimeco, c\u0302iuj 193 membro-s\u0302tatoj de Unuig\u0302intaj Nacioj aprobis novan prioritataron la 25-an de Septembro 2015. La skeptikeco ciskrania imagas, ke taskaro aprobita de registaroj reprezentantaj preskau\u0306 c\u0302iun sur la planedo Tero povus trakti nur la balaston de la komuna s\u0302ipo. Tamen ne. Konsiderate serioze, la dek sep celoj por dau\u0306ripova evoluigo klare etendas sin antau\u0306 la homaro vaste, kovrante c\u0302iun landon, c\u0302iun ekonomian sektoron, ec\u0302 c\u0302iun homon\u2014sendepende de ties engag\u0302ig\u0302o."}, {"text_idx": "#000003", "text": "Iu, kiu volas, ke la celaro engag\u0302u lin au\u0306 s\u0302in devas unue kompreni g\u0302in. La obtuzaj frapfrazoj sur multkoloraj kaheloj bele memorigas pri la signifo, se konata; alie ili apenau\u0306 edifas. Oni bezonas gvidanton\u2014au\u0306, eble, gvidilon\u2014por trovi signifon kaj interligitecon en la bunta labirinto. Tiu bezono, sendube sentata de multaj Esperantistoj pro ilia homarana vidpunkto, nun povas kontentig\u0302i per la konvene nomita libro Gvidilo al la 17 Celoj por Dau\u0306ripova Evoluigo de Unuig\u0302intaj Nacioj, lastatempe eldonita de Mondial kunlabore kun UEA."}, {"text_idx": "#000006", "text": "Enhave, la libro estas bone kompostita kaj presita sen multe da preseraroj; resume, g\u0302uste tia, kian oni antau\u0306vidas de Mondial kaj UEA. Pro tio, ke c\u0302i tiu estas unu el malmultaj libroj verkitaj en Esperanto post la komenco de la koronavirusa pandemio, mi g\u0302ojas vidi c\u0302e Klawe g\u0302uste tiun terminon (kaj c\u0302e la aliaj la mallongigon KOVIM-19). La principo de internacieco permesas, verdire, neniun alian formon por c\u0302i tiu unike internacia katastrofo; la ideo, ke \u201ckomunuza nomo\u201d (krom, simile al \u201caidoso\u201d, \u201ckovimo\u201d au\u0306 \u201ckovido\u201d) enradikig\u0302os en Esperanto malgrau\u0306 la internacia normo s\u0302ajnas al mi malvers\u0302ajna. Aliflanke, kelkloke termina supozo endang\u0302erigas...kaj ne nur la sencon. Espereble la homaro, survoje al genra egaleco, ne estas en \u201clonga proceso\u201d (39, ec\u0302 sampag\u0302e kun la vers\u0302ajne celata formo, procezo), nek trovantaj ajnajn \u201ckurentoj\u201d en akvo (92\u2014estu \u201cfluo\u201d)."}, {"text_idx": "#000015", "text": "Your email address will not be published. Required fields are marked *"}]